
E L Ő T E R J E S Z T É S

Sülysáp Város Önkormányzata Képviselő-testületének
2016. március 23-án tartandó munkaterv szerinti ülésére

6. napirendhez
Tárgy: TAO támogatásokhoz biztosított pályázati önrész támogatások elszámolása
Tisztelt Képviselő-testület!
A 2015. évben két sportegyesület: a Sülysápi Sport Egyesület (székhelye: 2241 Sülysáp, Dózsa György u. 110.) és a Sülysápi Gyerekfoci Egyesület (székhelye: 2241 Sülysáp, Hunyadi utca 32.) kapott önkormányzati önrésztámogatást TAO pályázat megvalósításához. Mindkét projekt önkormányzati ingatlanon valósult meg, tehát gyarapította az önkormányzat vagyonát, viszont a TAO támogatási formát csak sportegyesületek, illetve ilyen célú közalapítványok vehetik igénybe, így szükséges az együttműködés a civil szférával ezen a téren.

A Sülysápi Sport Egyesület a Malom utcai futballpálya világítását építette ki 7.600.000 Ft értékben, melyhez 2.500.000 Ft önkormányzati támogatást kapott.

A Sülysápi Gyerekfoci Egyesület pedig a Malom utcai sportpályához tartozó öltőző bővítését és korszerűsítését kezdte meg. Az Egyesület 6.784.510 Ft támogatást nyert el TAO-pályázaton, melyhez önkormányzatunk 9.000.000 Ft összegű támogatással járult hozzá az önrész biztosítására. A beruházás jelenleg is tart, azonban az önrész összege már felhasználásra került.

A két szervezet benyújtotta elszámolását, kérem ezek szíves megtárgyalását és elfogadását.

…/2016. (III. 23.) ÖKT határozati javaslat

Sülysáp Város Önkormányzatának Képviselő-testülete a Sülysápi Sport Egyesület 2015. évi TAO-pályázatához (Malom utcai sportpálya világításának kiépítése) biztosított 2.500.000,- Ft összegű pályázati önrész támogatás felhasználásáról szóló beszámolót – megköszönve az Egyesületnek a város sportinfrastruktúrájának fejlesztése érdekében végzett hatékony munkáját – elfogadja.
Határidő: azonnal  

Felelős: polgármester
…/2016. (III. 23.) ÖKT határozati javaslat

Sülysáp Város Önkormányzatának Képviselő-testülete a Sülysápi Gyerekfoci Egyesület 2015. évi TAO-pályázatához (Malom utcai sportöltöző bővítése, korszerűsítése) biztosított 9.000.000,- Ft összegű pályázati önrész támogatás felhasználásáról szóló beszámolót – megköszönve az Egyesületnek a város sportinfrastruktúrájának fejlesztése érdekében végzett hatékony munkáját – elfogadja.
Határidő: azonnal  

Felelős: polgármester
Sülysáp, 2016. március 18.

